
 DR 30.6.2011 

 

50 

Saya amat sedih bila mana saya dimaklumkan anak muda keluaran universiti, 
ijazah dan juga diploma bekerja sebagai pekerja kontrak sedangkan mereka ini telah 
digajikan dalam pembentukan syarikat yang besar seperti mana Maxis, Telekom dan 
sebagainya. Mereka memang jawatan kontrak daripada agen yang menjadi majikan ketiga 
yang hanya melunaskan untung daripada mengikat mereka ini bekerja dengan syarikat 
yang besar...  

Dato’ Johari Abdul [Sungai Petani]: [Bangun]   

Tuan Abdullah Sani Abdul Hamid [Kuala Langat]: Jangan kita terlupa Yang 
Berhormat-Yang Berhormat, tidak semestinya anak kita menjadi wakil rakyat. Kita jangan 
lupa bahawa cucu kita tidak mungkin menjadi menteri kalau kita tidak menyegerakan dan 
memperbetulkan rang undang-undang ini. Kita hendak pastikan... Kenapa itu... 

Dato’ Johari Abdul [Sungai Petani]: Hendak masuk. Hendak celahlah. Boleh 
Tuan Yang di-Pertua? 

Tuan Abdullah Sani Abdul Hamid [Kuala Langat]: Okey. 

Dato’ Johari Abdul [Sungai Petani]: Yang Berhormat, saya hendak tanya Yang 
Berhormat sedikit. Bila kita memberikan pengesahan kepada agen-agen ini, maknanya 
secara undang-undangnya, mereka dengan sendirinya mempunyai hak untuk bertindak 
sebagai agen kepada syarikat-syarikat besar bagi membekalkan pekerja-pekerja kepada 
syarikat ini.  

Soal yang saya hendak timbulkan, pada pandangan Yang Berhormat, adakah 
agen ini akan mempunyai rasa bila dia ambil pekerja-pekerja dari luar kemudian supply 
kepada kompeni ‘A’, ‘B’, ‘C’ - kompeni besar. Nampaknya terputus di situ di antara 
hubungan kompeni besar dengan pekerja-pekerja. Hubungan mereka itu seolah-olah 
macam robot sahaja kerana pekerja-pekerja akan merasakan bahawa bos dia bukan 
syarikat besar, seolah-olah bos dia ini menjadi agen pula. Jadi, di situ akan timbul yang 
pertama, taat setia. Keduanya, nampaknya hubungan di antara employer-employee itu 
akan hilang. Apakah pandangan Yang Berhormat tentang hal ini? 

Tuan Abdullah Sani Abdul Hamid [Kuala Langat]: Saya amat setuju Tuan Yang 
di-Pertua, dengan pandangan Yang Berhormat Sungai Petani iaitu kefaedahan daripada 
hak itu tidak akan dapat dicapai dengan pembentukan faedah daripada syarikat asal yang 
dilantik daripada pembentukan orang ketiga. Daripada itu saya bersetuju bahawa tidak 
boleh kita bersetuju dengan keadaan yang demikian dan dalam konteks peraturan seksyen 
23(2) Tuan Yang di-Pertua, hak milik senior boleh terhalang kepada gaji minimum 
terlaksana. Saya mohon supaya definisi gaji pokok itu dan juga gaji minimum itu dikaji 
semula kerana bila sebut gaji minimum ini termasuk berlainan daripada faedah-faedah yang 
akan diberikan kepada pekerja itu termasuk atau tidak dalam pembentukan gaji pokok.  

Ini memberikan satu isyarat bahawa rang undang-undang ini belum disediakan 
untuk diangkat sebagai satu rang undang-undang baru. Rumusan daripada ini setelah saya 
melihat Tuan Yang di-Pertua asyik melihat jam di sana dan bagi saya tiga minit daripada 
rumusan ini. Apakah nasib Majlis Perundingan Gaji Negara 2011 ini mempunyai nasib yang 
sama dengan Majlis Penetapan Gaji 1947?  

Keduanya, adakah nasib golongan yang diwartakan di bawah seksyen 22 
cadangan Majlis yang akan diabaikan seperti mana golongan pengawal dan juga mungkin 
kerani klinik yang telah pun diwartakan tetapi pelaksanaannya tidak dilakukan. Saya 
dengan ini mencadangkan menteri setelah mempunyai kuasa yang begitu luas, telah 
berbincang dengan Bank Dunia, telah berbincang dengan ILO, mendapat pandangan 
daripada MOF, mendapatkan input dari MTUC, mendapat ruang segala bentuk macam ada, 
saya cadangkan menteri dengan kuasa yang dia ada, terus melafazkan warta gaji minimum 
tanpa merujuk kepada Majlis kerana itu kuasa mutlak yang telah diwartakan kepada 
menteri. Saya cabar menteri sebagai menteri yang prihatin supaya gaji minimum ini 
dilafazkan wartanya supaya ia bukan penantian tanpa pengakhir hayat tetapi penantian 
bersikap prihatin dan bertanggungjawab. Dengan demikian saya menolak atas rang 
undang-undang ini yang rapuh dan longgar, tidak konsisten dan kuasa menteri itu saya 
balikkan supaya menteri menggunakan kuasa wartanya melafazkan gaji minimum.  



50. Saya amat sedih bila mana saya dimaklumkan anak muda keluaran universiti, ijazah dan juga diploma bekerja sebagai pekerja kontrak sedangkan mereka ini telah digajikan dalam pembentukan syarikat yang besar seperti mana Maxis, Telekom dan sebagainya. Mereka memang jawatan kontrak daripada agen yang menjadi majikan ketiga yang hanya melunaskan untung daripada mengikat mereka ini bekerja dengan syarikat yang besar... Dato' Johari Abdul [Sungai Petani]: [Bangun]. Tuan Abdullah Sani Abdul Hamid [Kuala Langat]: Jangan kita terlupa Yang Berhormat-Yang Berhormat, tidak semestinya anak kita menjadi wakil rakyat. Kita jangan lupa bahawa cucu kita tidak mungkin menjadi menteri kalau kita tidak menyegerakan dan memperbetulkan rang undang-undang ini. Kita hendak pastikan... Kenapa itu... Dato' Johari Abdul [Sungai Petani]: Hendak masuk. Hendak celahlah. Boleh Tuan Yang di-Pertua?. Tuan Abdullah Sani Abdul Hamid [Kuala Langat]: Okey. Dato' Johari Abdul [Sungai Petani]: Yang Berhormat, saya hendak tanya Yang Berhormat sedikit. Bila kita memberikan pengesahan kepada agen-agen ini, maknanya secara undang-undangnya, mereka dengan sendirinya mempunyai hak untuk bertindak sebagai agen kepada syarikat-syarikat besar bagi membekalkan pekerja-pekerja kepada syarikat ini. Soal yang saya hendak timbulkan, pada pandangan Yang Berhormat, adakah agen ini akan mempunyai rasa bila dia ambil pekerja-pekerja dari luar kemudian supply kepada kompeni 'A', 'B', 'C'- kompeni besar. Nampaknya terputus di situ di antara hubungan kompeni besar dengan pekerja-pekerja. Hubungan mereka itu seolah-olah macam robot sahaja kerana pekerja-pekerja akan merasakan bahawa bos dia bukan syarikat besar, seolah-olah bos dia ini menjadi agen pula. Jadi, di situ akan timbul yang pertama, taat setia. Keduanya, nampaknya hubungan di antara employer-employee itu akan hilang. Apakah pandangan Yang Berhormat tentang hal ini?. Tuan Abdullah Sani Abdul Hamid [Kuala Langat]: Saya amat setuju Tuan Yang di-Pertua, dengan pandangan Yang Berhormat Sungai Petani iaitu kefaedahan daripada hak itu tidak akan dapat dicapai dengan pembentukan faedah daripada syarikat asal yang dilantik daripada pembentukan orang ketiga. Daripada itu saya bersetuju bahawa tidak boleh kita bersetuju dengan keadaan yang demikian dan dalam konteks peraturan seksyen 23(2) Tuan Yang di-Pertua, hak milik senior boleh terhalang kepada gaji minimum terlaksana. Saya mohon supaya definisi gaji pokok itu dan juga gaji minimum itu dikaji semula kerana bila sebut gaji minimum ini termasuk berlainan daripada faedah-faedah yang akan diberikan kepada pekerja itu termasuk atau tidak dalam pembentukan gaji pokok. Ini memberikan satu isyarat bahawa rang undang-undang ini belum disediakan untuk diangkat sebagai satu rang undang-undang baru. Rumusan daripada ini setelah saya melihat Tuan Yang di-Pertua asyik melihat jam di sana dan bagi saya tiga minit daripada rumusan ini. Apakah nasib Majlis Perundingan Gaji Negara 2011 ini mempunyai nasib yang sama dengan Majlis Penetapan Gaji 1947?. Keduanya, adakah nasib golongan yang diwartakan di bawah seksyen 22 cadangan Majlis yang akan diabaikan seperti mana golongan pengawal dan juga mungkin kerani klinik yang telah pun diwartakan tetapi pelaksanaannya tidak dilakukan. Saya dengan ini mencadangkan menteri setelah mempunyai kuasa yang begitu luas, telah berbincang dengan Bank Dunia, telah berbincang dengan ILO, mendapat pandangan daripada MOF, mendapatkan input dari MTUC, mendapat ruang segala bentuk macam ada, saya cadangkan menteri dengan kuasa yang dia ada, terus melafazkan warta gaji minimum tanpa merujuk kepada Majlis kerana itu kuasa mutlak yang telah diwartakan kepada menteri. Saya cabar menteri sebagai menteri yang prihatin supaya gaji minimum ini dilafazkan wartanya supaya ia bukan penantian tanpa pengakhir hayat tetapi penantian bersikap prihatin dan bertanggungjawab. Dengan demikian saya menolak atas rang undang-undang ini yang rapuh dan longgar, tidak konsisten dan kuasa menteri itu saya balikkan supaya menteri menggunakan kuasa wartanya melafazkan gaji minimum.